En una illa Mediterrània que no apareix a cap mapa, només al que inclou aquesta novel·la, una dona apareix morta a la mar. Max Seal, que treballa com a inventor de paraules, accepta el repte d’esbrinar què s’amaga darrere la mort de Lorena. I allò que comença com una indagació discreta amb el seu grup d’amics aviat es converteix en un viatge ple d’enigmes, símbols misteriosos i secrets enterrats des de fa segles. La investigació transcorre en un escenari de crisi econòmica on entren en joc una herència milionària, els poders fàctics, la corrupció i una paraula inexplicable: PHΛRE. Estirant del fil, Max descobrirà que Lorena estava a punt de revelar alguna cosa molt més gran del que podia imaginar. La mar, la navegació i la intriga són elements insòlits d’una novel·la negra gens convencional que és, al temps, un cant a l’hedonisme i a l’amistat, i un al·legat contra la barbàrie humana que destrueix els llocs paradisíacs. Una trama mediterrània que sorprèn i captiva de la primera fins a la darrera pàgina. Autor: Sebastià Marí Crespí Idioma: Català Format: 15 ample x 21,5 cm alt Pàgines: 164 Enquadernació: Rústega cosida amb solapes ISBN: 979-13-991711-8-1 Aquest llibre ha estat publicat amb l’ajuda de: